Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 1004

2. Amennyiben egy új tagállam azt kívánja, hogy a Bizottság az (1) bekezdés c) pontjában megjelölt eljárás keretében vizsgáljon meg valamely támogatást, köteles rendszeresen megküldeni a Bizottságnak: (a) a nemzeti állami támogatásokat ellenõrzõ hatóság által megvizsgált, és a közösségi vívmányokkal összhangban lévõnek talált létezõ támogatások listáját; és (b) a vizsgálni kívánt támogatás összeegyeztethetõségének megítéléséhez szükséges minden egyéb információt, a Bizottság által rendelkezésre bocsátott, meghatározott bejelentési formában. Ha a Bizottság a támogatásra vonatkozó összes szükséges információ vagy az új tagállamnak a bejelentést a kért kiegészítõ információ hozzáférhetetlensége vagy korábbi megküldése miatt teljesnek tekintõ nyilatkozata kézhezvételét követõ három hónapon belül nem kifogásolja a létezõ támogatást azon az alapon, hogy komoly kétség merülne fel a támogatás közös piaccal való összeegyeztethetõségével kapcsolatban, úgy kell tekinteni, hogy a Bizottság nem emelt kifogást. Minden olyan támogatási intézkedésre, amelyet a Bizottságnak az (1) bekezdés c) pontjában megjelölt eljárás szerint a csatlakozás idõpontja elõtt bejelentettek, a fenti eljárást kell alkalmazni, függetlenül attól, hogy a vizsgálat ideje alatt az érintett új tagállam már az Unió tagjává vált.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes